22/07/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Remisión de resolución

Resolución da Dirección Xeral de Industria, Enerxía e Minas pola que se autoriza administrativamente e se inclúe no réxime especial de produción de enerxía eléctrica unha instalación de coxeración de 500 kW de potencia eléctrica que Vales Coruña, S. L. promove no concello de Aranga (A Coruña) ANTECEDENTES DE FEITO Primeiro. Con data 27 de malo de 2009, Gisela Gertrud Henning Rodiño, en representación de Vales Coruña, S. L., presentou solicitude para obter autorización administrativa e recoñecemento de instalación acollida ao réxime especial de produción de enerxía eléctrica para unha instalación de coxeración de 500 kW de potencia eléctrica que Vales Coruña, S. L. promove no polígono 5, parcela 183 do concello de Aranga (A Coruña). Segundo. Con data 13 de novembro de 2009, e consonte o previsto no Real Decreto Lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, remitíuselle unha copia do estudio ambiental á Secretaría Xeral de Calidade e Avaliación Ambiental, para os efectos de que se pronuncie sobre a necesidade ou non de iniciar o trámite de avaliación de impacto ambiental.0 17 de decembro de 2009 remiten contestación na que se establece que non procede someter o proxecto ao trámite de avaliación de impacto ambiental nin de efectos ambientais, dándoselle traslado a Vales Coruña, S. L. con data 14 de xaneiro de 2010. Terceiro. Con data 25 de novembro de 2009, comunícaselle a Beart-Mccabe, S. L. a tramitación do procedemento da instalación de coxeración, situada nunha parcela da súa propiedade.0 4 de decembro de 2009 o propietario da parcela presenta un escrito manifestando a súa conformidade. Cuarto. Con data 3 de febreiro de 2010 publicouse no Boletín Oficial da Provincia da Coruña n.º 22, e con data 12 de marzo de 2010 no Diario Oficial de Galicia n.° 49 (e corrección de erros con data 18 de marzo de 2010 no n.º 53) a solicitude de autorización administrativa indicada no antecedente de feito primeiro, sen que conste que se presentara alegación algunha. As características do anteproxecto que se somete a información pública son as seguintes: Solicitante: Vales Coruña, S. L. Domicilio Social: Nuestra Señora de Fátima, 24A - 15008 A Coruña Denominación: Instalación de coxeración con ciclo combinado de Rankine Situación: Aranga (A Coruña) Características técnicas: Turbo-xerador OCR Cunha turbina de potencia eléctrica 500 kWe, coas súas correspondentes instalacións auxiliares. Caldeira de aceite térmico de potencia 3.488 kW, cos seus correspondentes accesorios, a cal se alimentará desde o parque de combustible con serraduras, labra e recortes de madeira triturados. Transformador de potencia nominal 800 kVA, de tipo ONAN, con relación de transformación 15/0,4 kV, para a evacuación da enerxía á rede de distribución. Aparellos eléctricos de protección, sinalización, mando, medida e interconexión á rede de distribución. Quinto. Con data 24 de malo de 2010, o Departamento Territorial da Consellería de Economía e Industria da Coruña emitiu informe favorable á solicitude presentada. Sexto. Con data 16 de xuño de 2010 preséntase documentación adicional necesaria para continuar ca tramitación do procedemento. FUNDAMENTOS DE DEREITO Primeiro. O artigo 28 da Lei 54/1997, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración autonómica. Segundo. O artigo 4.1 do Decreto 661/2007, do 25 de malo, polo que se regula a actividade de produción de enerxía eléctrica en réxime especial, establece que o recoñecemento da condición de instalación de produción acollida ao réxime especial de produción de enerxía eléctrica corresponde aos órganos das comunidades autónomas. Terceiro. A Dirección Xeral de Industria, Enerxía e Minas é competente para resolver este expediente con fundamento no Decreto 79/2009, do 19 de abril, polo que se establece a estrutura orgánica da Xunta de Galicia, no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, e no artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de industria, seguridade industrial, solo industrial, metroloxía, metais preciosos, enerxía e minas. Cuarto. Na tramitación tivéronse en tonta as normas de procedemento contidas no Real Decreto 1955/2000, do 1 de decembro, no Real Decreto 661/2007, do 25 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co que antecede RESOLVO Primeiro. Autorizarlle administrativamente a Vales Coruña, S. L. a instalación de coxeración de 500 kW de potencia eléctrica que promove no polígono 5, parcela 183 do concello de Aranga (A Coruña), segundo o anteproxecto “Instalación de cogeneración con ciclo orgánico de Rankine Vales Coruña, S. L.”, redactado polos enxeñeiros industriais Alejandro Allegue Alvedro, colexiado n.º 871, e Luis Alfonso Rico Varela, colexiado n.º 1773, e visado polo Ilustre Colexio Oficial de Enxeñeiros Industriais de Galicia - A Coruña o 27 de maio de 2009 co número C0091588, Anexo visado o 9 de xullo de 2009 co n.° 00092032 e anexo II visado o 6 de novembro de 2009 co n.° 00093301. Segundo. Recoñecerlle á instalación que por esta resolución se autoriza a condición de instalación acollida ao réxime especial de produción de enerxía eléctrica regulado polo Real Decreto 661/2007, do 25 de maio, e encadrala no subgrupo a.1.3 do artigo 2 do devandito Real Decreto. Todo isto de acordo coas seguintes condicións: Primeira. Vales Coruña, S. L. presentará ante o Departamento Territorial da Consellería de Economía e Industria da Coruña, no prazo de seis meses contados a partir do día seguinte ao da notificación da presente Resolución, o proxecto de execución da instalación autorizada. Segunda. Para introducir modificacións nas instalacións que afecten a datos básicos do anteproxecto será necesaria a previa autorización desta Dirección Xeral. Terceira. A Administración resérvase o dereito de deíxar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Cuarta. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Quinta. Como requisito necesario para a aplicación do réxime especial á devandita instalación, o titular e/ou explotador deberá inscribila no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellería de Industria e Comercio do 5 de xullo de 1995 (DOG do 14 de xullo), para o cal acreditará o cumprimento das condicións previstas no artigo 12 do Real Decreto 661/2007, do 25 de maio, e presentará a documentación que figure nas instrucións que dite esta dirección xeral en desenvolvemento da citada Orde. Contra esta resolución que non é definitiva en vía administrativa, poderase interpoñer recurso de alzada perante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. Santiago de Compostela, 2 de xullo de 2010. O director xeral de Industria, Enerxía e Minas Ángel Bernardo Tahoces